

**Қазақстан Республикасы Президентінің бұқаралық ақпарат құралдары саласындағы сыйлықтарын беру, гранттарын тапсыру және Алғысын жариялау туралы**

Қазақстан Республикасы Президентінің 2010 жылғы 28 маусымдағы № 428 Өкімі

      1. Елдегі экономикалық, әлеуметтік, саяси жаңғыртуды ақпараттық қамтамасыз етудегі бұқаралық ақпарат құралдарының зор рөлін ескере отырып, сондай-ақ Қазақстан Республикасы Президентінің бұқаралық ақпарат құралдары саласындағы сыйлықтарын беру және гранттарын тапсыру жөніндегі қоғамдық комиссияның ұсынымдарын қарай келіп:  
**Қазақстан Республикасы Президентінің сыйлықтары мыналарға берілсін:**  
**Сергей Борисович Брилевке** — "Россия" телеарнасының "Вести недели" қорытынды бағдарламасының жүргізушісі, республиканың экономикалық дамуы, Қазақстанның интеграциялық бастамалары туралы телевизиялық хабарлары мен репортаждар топтамасы үшін;  
**Айгүл Қадырбекқызы Ишмұхамедоваға** — "СТВ" телекомпаниясының бас директоры, еліміздің әлеуметтік-экономикалық дамуы, Астананың жаңа тарихы туралы деректі фильмдер сериясы үшін;  
**Рашид Мұратұлы Сүлейменовке** — "Көркем фильм" киностудиясының режиссері, Қазақстанның сыртқы саясатының негізгі бағыттарына, республиканың халықаралық аренадағы беделінің артуына арналған деректі фильмдер сериясы үшін;  
**Қазақстан Республикасы Президентінің гранттары мыналарға тапсырылсын:**  
**Сұңғатолла Файзолдаұлы Әліпбаевқа** — "Егемен Қазақстан" газетінің шолушысы, әлеуметтік проблемалар жөніндегі талдау мақалалар топтамасы үшін;  
**Мира Мырзағалиқызы Берікболоваға** — "Айқын" газетінің Шығыс Қазақстан облысындағы меншікті тілшісі, өңірдегі индустриялық-инновациялық даму бағдарламасы мен инвестициялық жобалардың іске асырылуы туралы мақалалар топтамасы үшін;  
**Артур Станиславович Платоновқа** — "КТК" телеарнасының меншікті хабарларын тарату директоры, экономикалық, әлеуметтік және саяси жаңаруларды белсенді жариялағаны үшін;  
**"Қостанайские новости"** газетінің шығармашылық ұжымына — қоғамдағы ұлтаралық және конфессияаралық келісім мәселелерін жан-жақты көрсеткені үшін;  
**мыналарға Қазақстан Республикасы Президентінің Алғысы жариялансын:**  
**Акчай Салихқа** — "Диалог Евразии" халықаралық журналының жетекші шолушысы, сыртқы саясат проблемалары жөніндегі мақалалар топтамасы үшін;  
**Кенжеболат Махмұтұлы Жолдыбайға** — "Қазақпарат" ақпараттық агенттігінің жетекші шолушысы, Қазақстанның индустриялық-инновациялық даму мәселелеріне арналған республикалық және өңірлік бұқаралық ақпарат құралдарындағы мақалалар топтамасы үшін;  
**Владимир Геннадьевич Курятовке** — "Казахстанская правда" газетінің тілшісі, елдегі әлеуметтік-саяси жаңғырудың өзекті мәселелерін көрсетуге бағытталған мақалалар топтамасы үшін;  
**Қазақ радиосының "Мен қазақпын" бағдарламасының шығармашылық ұжымына** — отандық радиожурналистиканы дамытуға, қазақстандық патриотизмді қалыптастыруға, мемлекеттік тіл мен ұлттық мәдениетті дамытуға қосқан үлесі үшін;  
**"Хабар-жер" телевизиялық бағдарламасының шығармашылық ұжымына** — экономиканың аграрлық секторын дамыту мәселелерін жан-жақты көрсеткені үшін.  
      2. Осы өкім бұқаралық ақпарат құралдарында жариялансын.

*Қазақстан Республикасының*  
*Президенті                                         Н. Назарбаев*

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК